
DĖL GAUTŲ KLAUSIMŲ

Šiaulių apskaitos centras vykdo pirkimo „Šiaulių m. tiltų ir viadukų priežiūros ir remonto darbai“ (CVP IS pirkimo Nr. 9552115) procedūras. 
CVP IS susirašinėjimo priemonėmis gauti tiekėjų klausimai.     
Vadovaujantis pirkimo sąlygų 11 skyriumi viešojo pirkimo komisija atsako į pateiktus klausimus.

Klausimas. Pirkimo dokumentų 1 priede techninės specifikacijos 21 punkte numatytas darbas – „Pastolių naudojimas darbų atlikimui“ kurio mato vienetas m2. Prašome paaiškinti ar darbo „Pastolių naudojimas darbų atlikimui“ reikia vertinti vertikalią ar horizontalią projekciją.
Atsakymas. Reikia vertinti vertikalią projekciją. Pirkimo dokumentų 1 priedo techninės specifikacijos 21 punktas pataisytas.

Klausimas. Pirkimo dokumentų 1 priede techninės specifikacijos 19 punkto darbų aprašyme numatytas paviršių dažymas dviem spalvomis. Prašome paaiškinti ar tikrai šiame punkte numatomas paviršių dažymas dviem spalvomis, gal turėtų būti paviršių dažymas dviem sluoksniais, o ne spalvomis. Jeigu ne prašome nurodyti kokiomis spalvomis.
Atsakymas. Techninė specifikacijoje 19 punkte padaryta techninė klaida. Turi būti vertinamas paviršių dažymas dviem sluoksniais. Pirkimo dokumentų 1 priedo techninės specifikacijos 19 punktas pataisytas.

Pridedama: 
1. Pirkimo sąlygų 1 priedas „Techninė specifikacija“ _aktuali redakcija_20260916;
2. Pirkimo sąlygų 2.1. priedas „Perkamų darbų siūlomi įkainiai“ _aktuali redakcija_ 20260916;
3. Pirkimo sąlygų 3 priedas „Viešojo pirkimo sutarties projektas“ _aktuali redakcija_ 20260916.

Atkreipiame dėmesį, kad rengiant ir teikiant pasiūlymus būtina vadovautis pateiktomis aktualiomis dokumentų redakcijomis.

Šis raštas bus siunčiamas visiems prie pirkimo prisijungusiems tiekėjams.

